สำหรับใครๆ ที่ชอบมาเดินเล่น ช้อปปิ้งกับแหล่งสยามแห่งนี้ ขอแนะนำกับร้านนี้ต้องมาอุดหนุนกันนะคะ ด้วย Concept ของทางร้าน คือ “จากภูมิปัญญาแผ่นดิน” ฟังดูสุดยอดมากค่ะ และซึ่งเราก็มาทราบทีหลังว่าร้านนี้เป็นหนึ่งในโครงการในพระราชดำริของสมเด็จพระเทพฯ  คือเราต้องยิ่งอนุรักษ์ไว้เลยค่ะ กับร้านนี้เลย “ภูฟ้า” ตั้งอยู่ที่ชั้น 2 ของสยามดิสคัฟเวอร์รี่ค่ะ ด้วยบรรยากาศของร้านเป็นร้านไม่ใหญ่มาก มีที่ให้นั่งทาน มีขายเป็นพวกเครื่องดื่มราคาไม่แพงเลย หรือจะขนมต่างๆ แบบซื้อฝากตามเทศกาลก็เหมาะมากค่ะ ซึ่งเมนูเครื่องดื่มก็จะมีเป็นพวกนมสดเย็น โกโก้ ชาเย็น ชาเขียว กาแฟ ไมโล ชาดำเย็น   และก็เน้นเป็นพวกเครื่องดื่มสมุนไพรเพื่อสุขภาพค่ะ อย่างเช่นเมนูนี้ “นมสดเย็น” เราชอบนะ เป็นนมแบบผสมสมุนไพรอย่างอัญชัน รสชาติไม่หวานมาก ออกมันนิดๆ ดื่มแล้วดูสุขภาพดีเลยค่ะ ชอบๆ หากใครผ่านมาก็แวะมาอุดหนุนกันได้นะคะ ราคาเริ่มต้นแก้วละ 40 บาทเท่านั้น ถ้าเป็นขนมก็เริ่มต้น 40-50 บาท ถือว่าราคาย่อมเยาว์มากๆ ค่ะ